हिंदुस्तान युनिलिव्हर कंपनीचं हे उत्पादन आहे आणि या कंपनीनेच 'फेअर अँड लव्हली'मधून 'फेअर' शब्द काढून टाकण्याचा मोठा आणि महत्त्वाचा निर्णय घेतला आहे. 

'फेअर अँड लव्हली'चं रिब्रँडिंग करणार असल्याचं कंपनीने प्रसिद्ध केलेल्या प्रसिद्धी पत्रकात म्हटलं आहे. नव्या नावासाठी नियामक संस्थेकडे प्रस्ताव पाठवण्यात आला आहे. त्यांच्या मंजुरीनंतर पुढच्या काही महिन्यात नवीन नाव जाहीर करू, असं कंपनीने म्हटलं आहे. 

सौंदर्याकडे अधिक सर्वसमावेशक दृष्टीने बघण्याच्या प्रयत्नांचा हा भाग असल्याचं कंपनीचं म्हणणं आहे. त्वचेचा रंग कुठलाही असला तरी त्याचा आदर करण्याप्रती आम्ही कटिबद्ध असल्याचं कंपनीने सांगितलं. 

फेअर अँड लव्हलीला बाजारात फेअरनेस म्हणजेच गोरेपणा देणारी क्रिम म्हणून ओळखतात. मात्र, गेल्या काही वर्षात अशा फेअरनेस क्रीमवर बरीच टीका होऊ लागली आहे. 

गोरेपणा म्हणजे सौंदर्य, तर काळी व्यक्ती कुरूप असं केवळ भारतातच नाही तर जगभरात अनेक ठिकाणी मानलं जातं. फेअरनेस क्रिममुळे तर हा (गैर)समज अधिकच घट्ट होऊ लागला आहे. इन्स्टन्ट गोरेपणा नाहीतर पैसे परत, सात दिवसात गोरेपणा अशा कितीतरी जाहिरातींनी गोरेपणाचं आकर्षण वाढलं. फेअरनेस क्रीमचा खप बघितला तर गोरेपणाचा किती हव्यास आहे, याचा अंदाज येतो. 

खरंतर या गोरेपणाच्या क्रिमची सुरुवात करणारा ब्रँड 'फेअर अँड लव्हली'च होता. जवळपास 70च्या दशकात बाजारात 'फेअर अँड लव्हली'चा प्रवेश झाला. या क्रिमच्या नावातच फेअर होतं. त्यामुळे हे क्रिम लावताच तुम्ही गोरे व्हाल, अशी खात्री तरुणींना वाटू लागली. तेव्हापासून शेकडो फेअरनेस क्रीम बाजारात आल्या आणि त्यांचा खपही झाला. 

काही वर्षांपूर्वी याच हिंदुस्तान युनिलिव्हर कंपनीने पुरुषांसाठी 'फेअर अँड हँडसम' क्रीम बाजारात आणलं. यावरून तरुणांमध्येही गोरेपणाचं केवढं आकर्षण आहे,  हे अधोरेखित झालं. 

चेन्नईतल्या 'वुमेन ऑफ वर्थ'ने अशाप्रकारचा गोरेपणाचा अट्टाहास आणि त्याला खतपाणी घालणारी उत्पादनं विशेषतः फेअरनेस क्रिम आणि त्यांच्या जाहिरातींविरोधात 'डार्क इज ब्युटिफुल'अशी मोहिमच उघडली. 

अनेकदा आपल्या आवडत्या सेलिब्रिटींना अशा उत्पादनांची जाहिरात करताना पाहून ही उत्पादनं विकत घेण्याकडे लोकांचा कल असतो. पण असेही अनेक कलाकार आहेत, ज्यांनी फेअरनेस क्रीमची जाहिरात करायला नकार दिला होता. 

कंगना रानौत

"वेगवेगळ्या विषयांवर ठाम भूमिका घेत चर्चेत राहणाऱ्या कंगना रानौतने फेअनेस... \n\nवरील लेखासाठी मला एक चांगले शीर्षक द्या.
फेअर अँड लव्हलीच्या नावात आता 'फेअर' नाही : 'या' सेलिब्रिटींनी नाकारली होती फेअरनेस क्रीमची जाहिरात